CELEX: E2016P0001
Language: mt
Date: 2016-01-06 00:00:00
Title: Talba għal Opinjoni Konsultattiva mill-Qorti tal-EFTA minn Oslo tingrett ddatata s-6 ta’ Jannar 2016 fil-kawża Synnøve Finden v Staten v/Landbruks- og matdepartmentet (Kawża E-1/16)

12.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/38
            
         Talba għal Opinjoni Konsultattiva mill-Qorti tal-EFTA minn Oslo tingrett ddatata s-6 ta’ Jannar 2016 fil-kawża Synnøve Finden v Staten v/Landbruks- og matdepartmentet
   (Kawża E-1/16)
   (2017/C 9/08)
   
      Oslo tingrett (il-Qorti Distrettwali ta’ Oslo) għamlet talba lill-Qorti tal-EFTA b’ittra datata s-6 ta’ Jannar 2016, li waslet fir-Reġistru tal-Qorti fit-18 ta’ Jannar 2016, għal Opinjoni Konsultattiva fil-kawża Synnøve Finden v Staten v/Landbruks- og matdepartmentet (l-Istat Norveġiż rappreżentat mill-Ministeru tal-Agrikoltura u l-Ikel) fuq il-kwistjonijiet segwenti li jirrigwardaw ir-Regolament tad-29 ta’ Ġunju 2007 Nru 832 dwar sistema ta’ ekwalizzazzjoni tal-prezz għall-ħalib (ir-“Regolament PE”):
   
               1.1.
            
            
               L-arranġament ta’ għajnuna msemmi fit-tielet paragrafu tat-Taqsima 8 tar-Regolament PE dwar arranġament ta’ natura fejn il-Qorti, meta tikkunsidra l-legalità tiegħu, għandha tikkunsidrah f’relazzjoni mar-regoli dwar il-libertà ta’ stabbiliment fl-Artikolu 31 tal-Ftehim taż-ŻEE?
            
         
               1.2.
            
            
               Jekk il-qorti hija obbligata li tikkunsidra l-Artikolu 31 tal-Ftehim taż-ŻEE f’relazzjoni mal-legalità tat-tielet paragrafu tat-Taqsima 8 tar-Regolament PE, l-Artikolu 31 tal-Ftehim taż-ŻEE jkun rilevanti biss jekk ikun hemm element transfruntier f’dan il-każ?
            
         
               1.3.
            
            
               Jekk il-qorti hija obbligata li tikkunsidra l-Artikolu 31 tal-Ftehim taż-ŻEE f’relazzjoni mal-legalità tat-tielet paragrafu tat-Taqsima 8 tar-Regolament PE, l-Artikolu 31 tal-Ftehim ŻEE jkun rilevanti biss fir-rigward ta’ dak li huwa magħruf bħala “prodotti tal-Protokoll 3”, jew se jiġi meqjus li jikkostitwixxi għajnuna għat-trasport ta’ rilevanza għall-kategoriji kollha tal-prodott, anki jekk it-trasport ikun limitat għal prodotti tal-partijiet stess?
            
         
               2.1.
            
            
               L-arranġament ta’ għajnuna msemmi fit-tielet paragrafu tat-Taqsima 8 tar-Regolament PE huwa arranġament li jeħtieġ notifika minn qabel lill-ESA skont l-Artikolu 60 tal-Ftehim taż-ŻEE?
            
         
               2.2.
            
            
               Jekk l-arranġament ta’ għajnuna msemmi fit-tielet paragrafu tat-Taqsima 8 tar-Regolament PE jeħtieġ notifika minn qabel lill-ESA skont l-Artikolu 60, dan jikkonċerna biss dak li huwa magħruf bħala “prodotti tal-Protokoll 3”, jew se jiġi meqjus li jikkostitwixxi għajnuna għat-trasport ta’ rilevanza għall-kategoriji kollha tal-prodotti?